Diari Oficial de la Generalitat Valenciana


Sumari del DOGV 4082, del 10-09-2001 (2001/7741)

RESOLUCIÓ de 23 de juliol de 2001, de la Direcció General de Personal de la Conselleria de Cultura i Educació, per la qual s'aprova l'expedient del procés selectiu per a l'ingrés en el cos de mestres convocat per ordre de 10 d'abril de 2000, de la Conselleria de Cultura, Educació i Ciència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7741


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 23 de juliol de 2001, de la Direcció General de Personal de la Conselleria de Cultura i Educació, per la qual s'aprova l'expedient del procés selectiu per a l'ingrés en el cos de mestres convocat per ordre de 10 d'abril de 2000, de la Conselleria de Cultura, Educació i Ciència. [2001/7741]
  
Per Resolució de 19 de setembre de 2000, del director general de Personal, es nomena funcionaris en pràctiques del cos de mestres els aspirants seleccionats en el marc dels procediments selectius convocats per Ordre de 10 d'abril de 2000.
  
Conclosa la fase de pràctiques i comprovat que els aspirants declarats aptes en la mateixa reuneixen els requisits generals i específics de participació que estableix la convocatòria, resolc:
  
Primer
  
Declarar aptes en la fase de pràctiques, per haver rebut l'esmentada avaluació de la comissió qualificadora corresponent, els aspirants que es relacionen en l'annex I a la present resolució.
  
Segon
  
Declarar no aptes en la fase de pràctiques, per haver rebut l'esmentada avaluació de la comissió qualificadora corresponent, els aspirants que es relacionen en l'annex II a esta resolució, aquests aspirants podran repetir la realització d'esta fase per una sola vegada.
  
Tercer
  
Aprovar l'expedient del procés selectiu per a l'ingrés en el cos de mestres convocat per Ordre de 10 d'abril de 2000. Per esta Direcció General es remetrà la relació d'aspirants seleccionats que figura en l'annex I a la present resolució, al Ministeri d'Educació, Cultura i Esport que procedirà al nomenament de funcionaris de carrera, ordenats segons la puntuació obtinguda.
  
Quart
  
De conformitat amb allò previst en l'article 13, lletra d) del Reial Decret 850/1993, de 4 de juny, els mestres ingressats en virtut d'esta convocatòria hauran d'obtenir la seua primera destinació definitiva en l'àmbit de gestió de la Conselleria de Cultura i Educació, acudint amb caràcter forçós al concurs, conforme disposa l'article 2, en el seus apartats 2 i 3 del Reial Decret 2112/1998, de 2 d'octubre.
  
Cinqué
  
Contra aquesta resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposat directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.